alexandrainst/scandi-wiki huggingface dataset:
Junibevægelsen

Junibevægelsen (offisielt JuniBevægelsen – Mod Unionen) var en EU-kritisk politisk organisasjon i Danmark. Den ble etablert den 23. august 1992, etter folkeavstemningen om Maastricht-traktaten i juni det året, da et knapt flertall av velgerne avviste avtalen. Junibevægelsen ble dannet av representanter for organisasjonen Danmark 92, som hadde drevet valgkamp mot Maastricht-traktaten, og en del fra Folkebevægelsen mod EU.

Junibevægelsen vedkjente seg det danske medlemskapet i EU, men motsatte seg en egentlig unionsdannelse, og ønsket å utvikle EU til et mer demokratisk, åpent og transparent samarbeid. Junibevægelsen ønsket generelt å begrense samarbeidet til grenseoverskridende spørsmål, som miljøvern og handel, hvor de til gjengjeld støttet mange EU-initiativ. De anbefalte velgerne å stemme nei ved folkeavstemningene om Edinburgh-avtalen i 1993, om Amsterdam-traktaten i 1998, og om euroen i 2000. De anbefalte også det danske Folketinget å avvise Lisboa-traktaten i 2008.

Junibevægelsen vedtok å oppløse seg selv etter europaparlamentsvalget i 2009, da den største stemmesankeren Jens-Peter Bonde hadde trukket seg tilbake og organisasjonen mistet sitt eneste mandat. Keld Albrechtsen mente at organisasjonen hadde utspilt sin rolle, men seiret, ettersom den hadde påvirket de etablerte partienes politikk.

Valghistorikk 
Europaparlamentsvalg

Medlemmer av Europaparlamentet
Jens-Peter Bonde (1992–2008)
Birgit Bjørnvig (1992–1994)
Ulla Sandbæk (1992–2004)
Jens Okking (1999–2002)
Hanne Dahl (2008–2009) (trådte inn for Bonde)

Referanser 

Politiske partier i Danmark
Politiske partier etablert i 1992
Politiske partier nedlagt i 2009
1992 i Danmark
2009 i Danmark
Horst von Pflugk-Harttung

Horst Gustav Friedrich von Pflugk-Harttung (født 17. juni 1889 i Basel, død 9. mars 1967 i Hamburg) var en tysk marineoffiser som i januar 1919 var direkte involvert i mordet på Karl Liebknecht. Han deltok som marineoffiser i første verdenskrig og spion under andre verdenskrig.

I 1920-årene var han bosatt i Sverige, og utførte spionasjearbeid til fordel for Tyskland. Han deltok også i våpensmugling. Fra 1934 frem til 1939 var han leder av et tysk meldenett i Danmark og under krigen var han ansatt i Abwehr frem til han ble tatt til fange i 1944 og ført til USA. Han var ikke medlem av nazipartiet, men hatet alt sosialistisk, kommunistisk og asiatisk.

Referanser 

Personer fra Basel
Tyskere fra første verdenskrig
Tyskere fra andre verdenskrig
Personer tilknyttet det tredje rike
Tyske marineoffiserer
Tyske spioner under andre verdenskrig
Spioner for Tyskland
Medlemmer av frikorps
Tysk militærpersonell (Marinen i Keiserrike)
Tysk militærpersonell (Marinen i Wehrmacht)
Tyske krigsfanger under andre verdenskrig
Norgesmesterskapet på ski 1916

Hovedlandsrennet (NM) på ski 1916 ble arrangert i Trondhjem fra 17. til 20. februar 1916. Bare menn deltok.

30 km langrenn 

Dato: 17. februar

Kombinert 

Dato: 19.-20. februar

Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord, s. 102. Skiforlaget - Erling Ranheim, Oslo 1955.
 «Hovedlandsrendene», Aftenposten 17. februar 1916, s. 2.
 «Hovedlandsrendet i Graakallen», Aftenposten 22. februar 1916, s. 4.

Norgesmesterskapet på ski
Ski
Sportsarrangementer i Trøndelag
Sport i Trondheim
Langrenn i 1916
Kombinert i 1916
EiendomsMegler 1 Gruva Arena

EiendomsMegler 1 Gruva Arena (tidligere Gruva Stadion) er idrettsanlegget til Melhus Idrettslag, som fikk det nye navnet sitt foran 2017-sesongen.

Anlegget har to gressbaner; øvre og nedre, samt tre kunstgressbaner; én for femmer- og én for sjuerfotball, samt én elleverbane fra 2010. Alle banene kompakt beliggende rundt et stort klubbhus.

Se også 
 Bankhallen

Referanser

Eksterne lenker 
 EiendomsMegler 1 Gruva Arena hos Norges Fotballforbund
 Æestolt-banen - Nordic Stadiums

Fotballstadioner i Norge
Sport i Melhus
Byggverk i Melhus
Zeca Afonso

José Manuel Cerqueira Afonso dos Santos, kjent som José Afonso, Zeca Afonso eller Zeca, (født 2. august 1929 i Aveiro i Portugal, død 23. februar 1987 i Setúbal i Portugal) var en portugisisk sanger og musiker. Afonso var en av Portugals mest populære sangere på 1900-tallet og ble et symbol på motstanden mot António de Oliveira Salazars regime.

Han bodde perioder i Angola og Mosambik som barn sammen med foreldrene der.

Virke
Afonso og Luís Góis spilte i 1956 inn Fados de Coimbra og brukte da fadoen politisk. «Os Vampiros» (1962) ble forbudt av regimet. Afonsos politiske budskap ble stadig tydeligere og han var i 1973 fengslet en kort periode. Aviser og ukeblader fikk forbud mot å trykke bilder og intervjuer med Afonso. Konsertopptredener ble ofte annonsert i siste liten for at myndighetene ikke skulle rekke å legge hindringer i veien. Coimbra-fado er særlig knyttet Universitetet i Coimbra og studentmiljøet der. Sangerne er oftest mannlige studenter og sangene er muntrere enn Lisbo-fadoen, Afonso var særlig inspirert av Coimbra-fado. Afonso kombinerte fado med rock og latinamerikansk «nueva cancion». Afonso satte musikk blant annet til dikt av Manuel Alegre. Afonso hadde en særegen stemme og han utviklet sin musikkstil med bakgrunn i fadoen fra Coimbra og med inspirasjon fra Afrika, fra den portugisiske landsbygda og fra Europa.

Vernepliktige soldater sendt til Afrika for å kjempe regimets kunne vise sin misnøye å synge Afonsos forbudte sanger.

Da sangen «Grândola, Vila Morena» av Zeca Afonso ble spilt på radioen 25 minutter over midnatt 25. april 1974 var det et hemmelig signal som bekreftet at nellikrevolusjonen gikk etter planen. Programleder for programmet «Limite» på den katolske radiostasjonen Radio Renascença, Jose Vasconcelos, leste høyt linjene fra Afonsos sang: «Grândola, vila morena, Terra da fraternidade, O povo é quem mais ordena...» (Grândola, svidd av sola, Brorskapets land, Folket er det som rår, hos deg...). Afonsos tekst omhandlet brorskap, likhet og folkestyre. «Grândola, Vila Morena» (skrevet i 1971) ble fremført i den store konsertsalen Coliseu dos Recreios 29. mars 1974 der publikum sluttet seg til i allsang. Sangen fremføres i Cante Alentejano-stilen, en polyfon sangsjanger fra Alentejo.

Død og ettermæle

Afonso holdt sin siste konsert Coliseu dos Recreios, Lisboa, 29. januar 1983. Han led av ALS. Marcello Carlin skriver at Afonso er Portugals Victor Jara, Woody Guthrie og Bob Dylan i en person. «Os Vampeiros» ble framført under demonstrasjoene mot de økonomiske innstrammingene i 2011 og 2014. Fadostjernen Cristina Branco hyller på albumet Abril (2007) Afonsos minne.

Familien avslo i 2018 et ønske om flytte Afonsos grav til Portugals Panteão Nacional (det «nasjonale panteon» der et lite antall av landets fremste personligheter er gravlagt, blant annet Amália Rodrigues), dette ville vært i strid med hans livsfilosofi uttalte familien. Etter eget ønske ble han gravlagt i stillhet på Cemitério de Nossa Senhora da Piedade, i Setubal.

Utgivelser
 Baladas e Cancoes (EMI, 1967)

Referanser

Eksterne lenker 
 
 
 
 Den siste konserten, 1983, opptak fra RTP via YouTube

Portugisiske sangere
Norgesmesterskapet på ski 1921

Hovedlandsrennet (NM) på ski 1921 ble arrangert i Trondhjem fra 24. til 27. februar 1921. Bare menn deltok.

30 km langrenn 

Dato: 24. februar

Kombinert 

Dato: 26.-27. februar

Norges Skiforbunds pokal til beste krets ble vunnet av Asker og Bærum Skikrets.

Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord, s. 102. Skiforlaget - Erling Ranheim, Oslo 1955.
 «Hovedlandsrennet», Dagbladet 25. februar 1921, s. 2.
 «Premieuddelingen ved hovedlandsrendet», Aftenposten 1. mars 1921, s. 7.

Norgesmesterskapet på ski
Ski
Sportsarrangementer i Trøndelag
Sport i Trondheim
Langrenn i 1921
Kombinert i 1921
Bandak–Norsjøkanalen

Bandak–Norsjøkanalen (BNK) eller Bandakkanalen er den nyeste og høyestliggende kanalen som sammen med Norsjø–Skienkanalen utgjør Telemarkskanalen. Kanalen ligger i Vest-vassdraget, en sidegren av Skiensvassdraget og gir en forbindelse fra «Vestvannene» (Bandak, Kviteseidvatnet og Flåvatn) via Eidselva til Norsjø og den allerede eksisterende Norsjø–Skienkanalen. Kanalen ble bygget mellom 1887 og 1892 og har seks sluseanlegg med til sammen 14 slusekamre og ett flomkammer med en total høydeforskjell på 56,7 meter. Den kanaliserte strekningen langs Eidselva er på 17,5 km, mens den totale transportstrekningen mellom Dalen i enden av Bandak i vest og Ulefoss ved Norsjø i øst er på 83,3 km. Fra Dalen til Skien (inkludert Norsjø-Skien-kanalen) er det 105 km.

Fra kanalens åpning og flere tiår framover var den hovedtransportåren mellom Vest-Telemark og Grenland. Passasjertrafikken med rutebåt ble lagt ned i 1956, mens godstrafikken holdt på helt til 1980-årene. I 1962 ble det startet sesongbasert turisttrafikk til erstatning for den tidligere passasjertrafikken, og opp gjennom årene har denne trafikken sammen med fritidsbåttrafikk overtatt kanalen helt. Kanalen blir ikke lenger holdt åpen vinterstid.

I forbindelse med 125-årsjubileet ble kanalen fredet av Riksantikvaren 19.juni 2017. I fredningsvedtaket inngår foruten de seks sluseanleggene med tilhørende slusevokterboliger også bryggeanleggene ved Ulefoss, Strengen, Kviteseid, Spjotsodd, Smeodden, Lårdal, Bandaksli og Dalen.

Referanser

Litteratur

Eksterne lenker 
 

 
Transportbyggverk i Vestfold og Telemark
Nal

Se også NAL (andre betydninger)

Nal er en innretning bestående av et gummiblad montert i T-form på et håndtak. Innretningen er et redskap som brukes til vindusrensing, eller fjerning av vann og rensevæsker fra glass, speil og andre glatte overflater. Effekten av gummibladet på en nal er ikke ulikt effekten av gummibladet på en vindusvisker på en bil.

Vaskeredskaper
Karoline Knotten

Karoline Offigstad Knotten (født 6. januar 1995) er en norsk skiskytter som representerer Vingrom Idrettslag.

Under Skiskytter-NM 2019 i Ål gikk Knotten i mål som Norgesmester, men hadde glemt å gå en strafferunde og fikk derfor et tillegg på to minutter i tid som gjorde at hun endte utenfor pallen.

Referanser

Eksterne lenker 
 

Norske skiskyttere
Personer fra Lillehammer kommune
Deltakere for Norge under Vinter-OL 2022
Skiskyttere under Vinter-OL 2022
Deltakere under VM i skiskyting 2020
Deltakere under VM i skiskyting 2021
Calogero Vizzini

Calogero Don Calò Vizzini (født 24. juli 1877, død 10. juli 1954) var en mafiaboss fra Villalba, Italia.

Han ble regnet som den mest innflytelsesrike og legendariske mafiabossen på Sicilia fra andre verdenskrig og fram til sin død.

Italiensk mafiosi
Cosa nostra
Ex-Muslims of Norway

Ex-Muslims of Norway (EX-MN) er en norsk organisasjon for tidligere muslimer samt ateister, fritenkere, humanister og agnostikere.

Organisasjonen beskriver seg først og fremst som et talerør for eks-muslimer av ulik opprinnelse og nasjonalitet i Norge. Ex-Muslims of Norway ønsker å normalisere aksept for å forlate islam og å kunne utøve kritikk av religionen.

Styreleder er Cemal Knudsen Yücel. Walid al-Kubaisi var styremedlem av Ex-Muslims of Norway fra oppstarten og inntil sin død i 2018.

Referanser

Eksterne lenker 
 Offisielt nettsted
 Ex-Muslims of Norway på Facebook

Etableringer i 2016
Norske organisasjoner
Strawberry Fields Memorial

Strawberry Fields er et ett hektar stort område i Central Park i New York by i USA. Området er et minnesmerke til John Lennon, oppkalt etter sangen «Strawberry Fields Forever», igjen oppkalt etter barnehjemmet til Frelsesarmeen i Liverpool. Minnesmerket er designet av landskapsarkitekt Bruce Kelly.

Minnesmerket ble avduket på det som ville ha blitt Lennons 45-årsdag, den 9. oktober 1985 av New York bys ordfører Ed Koch og Lennons enke Yoko Ono. Sistnevnte spilte en viktig role i å få gjennomført minnesmerket. Inngangen til minnesmerket ligger rett ved Dakota-bygningen der John Lennon og Yoko Ono bodde, og der Lennon ble skutt den 12. desember 1980.

Utseendemessig er minnesmerket et trekantet landområde, der sentrum er en mosaikk med inlagte steiner med påskriften Imagine. «Imagine» var en sang av John Lennon

Bilder

Kilder
Offisiell side
NYC Parks Department Historical Sign

New York
John Lennon
Knut Nystedts plass (Oslo)

Knut Nystedts plass er en plass foran Torshov kirke på Torshov i bydel Sagene i Oslo.

Plassen er oppkalt etter organisten og komponisten Knut Nystedt, som i en årrekke var organist ved Torshov kirke. Navnet ble vedtatt i 2016.

Referanser

Eksterne lenker 
 Oslo byleksikon
 Torshov og Lilleborg menighetsråd: Møteinnkalling (Sak MR 55/16)
 Det skjer i Oslo om jubileumskonsert og avduking av skilt på plassen

Plasser i Oslo
Veier i bydel Sagene
Me And You Va-Va-Voom

Me and You Va-Va-Voom fra Høyanger, er et norsk band som ble startet i 2017. Bandet ble startet som en duo, men ble utvidet til en trio når de startet arbeidet med det første albumet, The Perfect Slot, i 2018. Bandet består av medlemmer fra The Tubs, Spitfire Norway og Sva Marga.

Medlemmer 
 Tor Egil Høyvik, bass, gitar, vokal, programmering
 Odd Erik Dingsøyr, vokal
 Bjarte Johansen, bass, gitar, vokal, programmering.

Diskografi 
Single
 2018: «No Days Off» (Rob Mules Records)
2020: «Ski Arena» (Rob Mules Records)

Album
 2019: «The Perfect Slot» (Rob Mules Records)
2020: Coming up: «White Awaits» (Rob Mules Records)

Eksterne lenker 
Hjemmeside

Norske rockegrupper
Vitenskapsåret 1746

Vitenskapsåret 1746 er en oversikt over hendelser, prisvinnere, fødte og avdøde personer med tilknytning til vitenskap i 1746.

Fysikk
 Pierre Louis Maupertuis foredro for Det tyske vitenskapsakademiet i Berlin om «Recherche des Lois du Mouvement» (Forskning på bevegelseslover). Han postulerte at naturen er innrettet slik at produktet av masse gange fart gange distanse blir minst mulig. Idéen var uferdig, men førte senere til det som nå er kjent som prinsippet om minste virkning.
 Mikhail Lomonosov innviet et undervisningstilbud om eksperimentell fysikk. St. Petersburg.

Kjemi
 Andreas Sigismund Marggraf isolerte grunnstoffet sink.
 John Ruebuck fant opp blykammerprosessen for framstilling av svovelsyre.
 Eva Ekeblad oppdaget at man kan lage mel og alkohol av poteter.

Matematikk
Jean le Rond d'Alembert utviklet teorien om komplekse tall i avhandlingen «Réflexions sur la cause générale des vents» (Tanker om den generelle årsaken til vinder).

Zoologi
 Carl von Linné fikk publisert «Fauna Svecica».

Teknologi
 Pierre Bouguer fikk publisert en avhandling om skipsarkitektur, «Traité du navire», som for første gang forklarte bruk av metasenter som et mål på skipsstabilitet.

Prisvinnere
 Copleymedaljen: Benjamin Robins, britisk matematiker og ingeniør, for studier av skytevåpen.
 Académie royale des sciences i Frankrike : Étienne-François Dutour de Salvert mottok pris for en avhandling om magneter.

Fødsler
 7. mars - André Michaux (død 1802), fransk matematiker.
 7. juli - Giuseppe Piazzi (død 1826), italiensk matematiker og astronom.
 Giovanni Battista Venturi (død 1822), italiensk fysiker.

Dødsfall
 14. november - Georg Wilhelm Steller (født 1709), tysk naturhistoriker.

Referanser
Torleif Syrstad

Torleif Syrstad (født 11. april 1994 i Lundamo) er en norsk langrennsløper. Han går for Lundamo IL og er tilknyttet Team Koteng.

Idrettskarriere 
Syrstad deltok i Junior-NM på ski 2013, og kom der på 17.-plass på 10 km klassisk og 48.-plass på 20 km fri teknikk. I NM på ski 2013 kom han på 19.-plass på 20 km skiathlon. I den svenske sesongåpningen i Bruksvallarna i november 2013 fikk han 13.-plass på 15 km fri teknikk som beste plassering, i juniorklassen. Han deltok i NM på ski 2014, og kom der på 32.-plass på 20 km klassisk, 111.-plass på 10 km fri og 14.-plass på 20 km skiathlon. Han deltok i to løp i Skandinavisk Cup 2014/15, uten å få noen poeng. I NM på ski 2015 fikk han 31.-plass på femmila i Harstad som beste plassering. Også i Skandinavisk Cup 2015/16 gikk han to løp uten å få poeng, med en 70.-plass i 
Østersund som beste plassering, og han kom på 98.-plass på 30 km skiathlon og 100.-plass på 15 km klassisk under NM på ski 2016. 

I 2016 begynte han å gå langløp. Han vant Marit Bjørgen-rennet 2016, og kom på 13.-plass i Vasaloppet. Han deltok for Team Synnfjell i Ski Classics 2016/17, og kom bl.a. på åttendeplass i Marcialonga og 13.-plass i Sgambeda, og kom på 19.-plass totalt i Ski Classics 2016/17. Han kom på fjerdeplass i ungdomscupen, og Team Synnfjell kom på 12.-plass i lagkonkurransen. Han kom på 40.-plass totalt i Worldloppet Cup 2017. Han gikk for Team Koteng i Ski Classics 2017/18, og etter åttendeplass i prologen, 12.-plass i Sgambeda og 14.-plass i König Ludwig Lauf endte han på 13.-plass totalt, og han kom på tredjeplass i ungdomscupen. Team Koteng kom også på tredjeplass i lagkonkurransen.

Resultatoversikt

Ski Classics 
Sammenlagt

Referanser

Eksterne lenker 
 
  Profil hos Ski Classics
  Resultatoversikt hos Skidresultat.se
  Resultatovertikt hos XC Ranking

Norske langrennsløpere
Personer fra Melhus kommune
Aldeburghfestivalen

Aldeburghfestivalen (The Aldeburgh Festival of Music and the Arts) er en engelsk kunstfestival som byr på nesten bare klassisk musikk. Den blir avholdt hvert år i juni i Aldeburgh i England.

Historie

Festivalen ble grunnlagt i 1948 av den engelske komponisten Benjamin Britten, sangeren Peter Pears og librettist/produsent Eric Crozier. Deres arbeid med English Opera Group (som dem hadde grunnlagt sammen med designer John Piper i 1947) førte til at de jevnlig måtte reise hjemmefra og under en opphold på en turnee i sveits med operaene Albert Herring og The Rape of Lucretia Peter Pears foreslo å gjøre et eget festival: "Why not make our own Festival?  A modest Festival with a few concerts given by friends?  Why not have an Aldeburgh Festival?" DenEnglish Opera Group skulle by på et kjerneprogramm av opera produksjoner men snart skulle de også ha diktlesning, litteratur, drama og utstillinger av bildende kunst. 

Det første festival ble holdt av 5. til 13. juni 1948 og har hatt Aldeburgh Jubilee Hall i naboskap til huset av Britten som konserthall. Det ble spillet Brittens opera Albert Herring, nyskrevet Saint Nicolas av Britten og konsert av Clifford Curzon og Zorian Strykekvartett.

Med årene ble lokalene for små og festivalen flyttet til kulturbygningen Snape Maltings i naboskapet. Snape Maltings ble åpnet av  Dronning Elizabeth den 2. juni 1967 under starten av 20. Aldeburgh Festival. 

Kunstneriske direktører var Britten, Pears og Croyier de første årene, senere ble kjente kunstnere som Mstislav Rostropovich, Murray Perahia og Simon Rattle med i ledelsen. Fra starten av har programmet til festivalen vært en blanding av klassisk musikk fra Bach, Haydn og Mozart og også samtidsmusikk fra både Britten og andre komponister som fikk oppdrag å skrive verk til festivalen. Frem til 1982 ble allerede over 75 samtidskomponister fremført (f.eks. Lennox Berkeley, Richard Rodney Bennett, Elliott Carter, Hans Werner Henze, Alfred Schnittke, Toru Takemitsu, Michael Tippett, Mark-Anthony Turnage and Malcolm Williamson), blant annet urframføringer av 15 operaer.[2] In 1970 ble 14. Symphony av Dmitrij Sjostakovitsj som var tilegnet Britten fremført på festivalen for første gang utenfor Sovjetunionen. 

Ved siden av konsertene er det konkurranser for unge komponister (Benjamin Britten Composers' Competition), kurs for unge musiker (Britten–Pears Young Artist Programme), Aldeburgh Residencies, et studieopphold for unge talenter, Jerwood Opera Writing Programme til utvikling av nye opera og utdanning og Aldeburgh's artist development.

Referanser

Eksterne lenker

Aldeburgh Festival
ITV Local Anglia's entertainment show All Angles on Aldeburgh Festival June 2008
"Big Beach Jive" – Video of Aldeburgh Festival event 2012

Musikkfestivaler i Storbritannia
Klassisk musikk
Norgesmesterskapet på ski 1925

Hovedlandsrennet (NM) på ski 1925 ble arrangert i Trondhjem fra 5. til 8. mars 1925. Bare menn deltok.

30 km langrenn 

Dato: 5. mars

Generalstabens pokal til beste krets ble vunnet av Nord-Trøndelag Skikrets.

Kombinert 

Dato: 7.-8. mars

Norges Skiforbunds pokal til beste krets ble vunnet av Nordmøre Skikrets.

Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord, s. 102. Skiforlaget - Erling Ranheim, Oslo 1955.
 «Graakalrendet», Stjørdalens Blad 7. mars 1925, s. 3.
 «Et straalende hovedlandsrend i Trondhjem», Aftenposten 9. mars 1925, s. 5-6.

Norgesmesterskapet på ski
Ski
Sportsarrangementer i Trøndelag
Sport i Trondheim
Langrenn i 1925
Kombinert i 1925
Paweł Adamowicz

Paweł Bogdan Adamowicz (1965–2019) var en polsk politiker. Han var borgermester i Gdańsk i flere perioder.

Liv og virke

Bakgrunn 
Adamowicz' familie var etter annen verdenskrig blant de mange polakker som ble flyttet fra sovjetiskkontrollerte områder i tradisjonelt polske områder og vestover. Familien stammet fra området rundt Wilno (Vilnius i det som skulle bli sovjetrepublikken Litauen og senere det selvstendige Litauen). Etter avslutning ved Nikolaus-Kopernikus-lyceet i Gdansk studerte Adamowicz på slutten av 1980-tallet rettsvitenskap ved Universitetet i Gdańsk, hvor han også ble studentleder og organiserte streiker rettet mot kommuniststyret.

Politiker, borgermester
I 1990 ble han valgt inn i bystyret i Gdańsk, og her ble han sittende frem til 1998 da han ble utnevnt til byens borgermester. Han ble gjenvalgt til embetet i 2002, 2006, 2010, 2014 og 2018.

Han representerte Platforma Obywatelska fra 2002 til 2015; men ved gjenvalget i 2018 hadde han stilt opp som partiuavhengig kandidat.

Adamowicz var gift med Magdalena Adamowicz, jusprofessor ved universitetet i Gdansk, og de fikk to døtre (født 2003 og 2010).

Pave Johannes Paul II tildelte ham i 2001 ordenen Pro Ecclesia et Pontifice og den polske president Aleksander Kwaśniewski i 2003  Republikken Polens fortjenstkors (Krzyż Zasługi) i sølv.

13. januar 2019 deltok Adamowicz på det årlige veldedighetsarrangementet Wielka Orkiestra Świątecznej Pomocy da han ble knivstukket av en person som stormet scenen. Han ble alvorlig skadet og bragt til sykehus. Dagen etter ble det meldt at han døde av knivstikkingen.

Referanser 

Polske politikere
Personer fra Gdańsk
Polske borgermestere
Attentater
United Nations Student Association Norway (UNSA)

FN – studentene Norge (engelsk: United Nations Student Association Norway) arbeider med å informere om, engasjere og skape debatt rundt FN – problemstillinger, samt andre samfunnsrelaterte spørsmål. FN - studentene Norge drives på frivillig basis og er en åpen organisasjon for alle interesserte studenter i Norge. Vårt arbeid inkluderer å arrangere seminarer, debatter og workshops, i tillegg til sosiale arrangementer for å informere og engasjere ungdom til å angripe relevante globale problemstillinger.

§ 2. Formål

2.1 FN-studentene Norge er en frivillig ideell organisasjon av studenter.

2.2 FN-studentene Norge skal informere om, engasjere og skape debatt rundt problemstillinger knyttet til FN og dets arbeid.

2.3 FN-studentene Norge skal jobbe for å finne løsninger på globale utfordringer, knyttet til sivile, politiske, økonomiske, sosiale og kulturelle rettigheter på nasjonalt og internasjonalt nivå.

2.4 FN-studentene Norge skal være et partipolitisk, religiøst og ideologisk uavhengig organ.

FN - studentene Norge har 7 lokallag:
 Oslo
 Trondheim
 Bergen
 Drammen
 Tromsø
 Bodø

Studentforeninger i Norge
Sarkomer

En sarkomer er en grunnleggende enhet som finnes i tverrstripet muskelvev, som er en del av skjelettmuskulaturen. Skjelettmusklene består av tubeformede muskelfibre, som igjen består av flere tubeformede myofibriller, som igjen består av sarkomerer.

Myofibrillene er ofte satt sammen av hundrevis av sarkomerer. Disse er adskilt av en karakteristisk mørkere linje, kalt for z-linjen. Sarkomerer består av tynne og tykke filamenter, lange, trådformede proteiner, som er organisert lagvis og glir over eller fra hverandre ettersom muskelen trekker seg sammen eller slapper av.

Referanser

Anatomi